Държавен вестник, бр. 46, 2010 г., стр. 27

БРОЙ  46	
Д Ъ Р Ж А В Е Н  В Е С Т Н И К 	
СТР.  27  
1.1. Медицински грижи
В пневмологията и фтизиатрията се осъщест­
вяват медицински грижи за:
1.1.1. всички спешни състояния в пневмологията 
и фтизиатрията;
1.1.2. болести, свързани с първично засягане 
на дихателната система;
1.1.3. състояния и болести, свързани с вторич­
но засягане на дихателната система при друга 
основна патология;
1.4.4. късни белодробни усложнения след опе­
ративни интервенции или травма.
Медицинските грижи обхващат:
диагноза и прогнозиране на белодробни болести 
и състояния;
лечение на болести, засягащи дихателната 
система;
рехабилитация на пациенти, засегнати от тези 
болести;
палиативни (терминални) грижи.
1.2. Обществено здравеопазване
В областта на пневмологията и фтизиатрията 
се включват следните дейности, свързани с огра­
ничаване разпространението на белодробните 
болести и туберкулозата:
1.2.1. Разпространение на здравни знания и 
промоцията на здравето с основен акцент върху 
болести на дихателната система и с насоченост към:
1.2.1.1. всички лица, които са обект на специ­
ализираните медицински грижи;
1.2.1.2. по-широк контингент от население, ако 
такава дейност е включена в регионални, наци­
онални или международни програми в областта 
на общественото здравеопазване.
1.2.2. Предпазване от белодробни болести и 
туберкулоза чрез: 
1.2.2.1. имунизации и ваксинации на целеви 
групи и техния контрол;
1.2.2.2. действия, целящи ограничаване раз­
пространението и спиране на тютюнопушенето;
1.2.2.3. скрининг за разпространени, социално 
значими белодробни болести (туберкулоза, хро­
нична обструктивна белодробна болест – ХОББ, 
бронхиална астма, белодробни тумори и други); 
специалността „Пневмология и фтизиатрия“ об­
хваща и необходимите медицински грижи при 
сигнализирани от скрининга случаи;
1.2.2.4. мерки за контрол на неблагоприятни 
въздействия на околната среда;
1.2.2.5. предотвратяване развитието на услож­
нения или хронифициране на болестта при остра 
белодробна патология;
1.2.2.6. предпазване / спиране прогресирането 
на белодробното увреждане при хронична бело­
дробна патология;
1.2.2.7. профилактика на автохтонното (ендо­
генно) и хоризонталното предаване на вътребол­
нични инфекции.
1.3. Медицинска експертиза
Медицинската експертиза, извършвана в рамки­
те на специалността „Пневмология и фтизиатрия“, 
включва:
1.3.1. експертиза на работоспособността;
1.3.2. експертиза, поискана от здравноосигури­
телни дружества (фондове); 
1.3.3. експертиза, възложена от органите на 
съдебната власт.
1.4. Консултативна и методична помощ
Консултативна и методична помощ може да 
се оказва в областта на медицинските грижи и 
в областта на общественото здравеопазване. Тя 
включва:
1.4.1. пряко или по документи консултиране 
на клинични случаи;
1.4.2. подпомагане организацията на:
1.4.2.1. спешни и планови медицински грижи 
за болни с белодробни болести и туберкулоза;
1.4.2.2. скрининг за белодробни болести и 
туберкулоза в рамките на административна или 
популационна единица:
лечебно заведение или негова структура;
населено място или територия;
част от населението, обособена по определен 
признак (възрастов, епидемиологичен, професио­
нален, етнически, социален, или друг);
1.4.2.3. участие в изготвяне, провеждане и кон­
трол на програми от областта на общественото 
здравеопазване (например скрининг и други);
1.4.2.4. участие в защитата на населението при 
бедствия, аварии и катастрофи.
2. Дейност и изисквания за професионална ква­
лификация
2.1. Дейност на специалист по здравни грижи 
(долекарско ниво):
Специалистите по „Здравни грижи“ подпомагат 
дейността на лекарите при диагнозата и лечението 
на пациенти с белодробни заболявания. 
2.2. Дейност на общопрактикуващ лекар или 
лекар със специалност по вътрешни болести:
2.2.1. Разпознаване на спешните случаи в пнев­
мологията и фтизиатрията и лечение на симптоми, 
застрашаващи живота на пациента.
2.2.2. Извършване на „неинвазивни“ диагнос­
тични процедури: 
снемане на анамнеза, пълен статус, насочено 
физикално изследване;
клинична оценка за дихателна недостатъчност;
разпознаване наличието на стридор, пневмо­
торакс, плеврален излив, ателектаза.
2.2.3. Разпознаване наличието на белодробно 
заболяване, състояние, синдром.
2.2.4. Диагностициране, диференциална диагноза 
и лечение на остри възпалителни заболявания на 
дихателната система.
2.2.5. Скрининг за хронични бронхообструк­
тивни заболявания.
2.2.6. Диференциална диагноза на туберкулоза, 
белодробен карцином, пневмонии, бронхиална 
астма, хронична обструктивна белодробна болест, 
белодробен тромбемболизъм и др.
2.2.7. Назначаване на лечение – перорално, 
парентерално и инхалаторно, включително с 
джобни инхалатори.